Փայլանը կրկին ընդգծել է՝ ողջ աշխարհն է տեղյակ, որ հայ ժողովուրդը ոչնչացվել է: «Անատոլիայում ամեն հինգից մեկն էինք, իսկ հիմա անգամ հազարից մեկը չենք: Մեր հազարավոր եկեղեցիները, դպրոցները, մշակութային ժառանգությունը, ամեն բան կորցրել ենք: Մենք առաջարկում ենք՝ ինքներդ անվանեք տեղի ունեցած դեպքերը: Ասում ենք՝ արդար հիշողության վրա հիմնված անուն դրեք կատարվածին: Սակայն մեզ տրվող պատասխանը մշտապես հետևյալն է. «Դու չես կարող այս ամենի մասին խոսել»: Ու նմանօրինակ պայմաններում ստացվում է, թե վիրավորում ես թուրքականությունը: Ստացվել է այնպես, որ թուրքերն աշխարհում ընկալվում են, որպես Ցեղասպանությունը հերքողներ: Իսկ ես, հակառակը, պայքարում եմ թուրքերի դեմ այդ անարդարությունը վերացնելու համար»,- ասել է մեջլիսի պատգամավորը: